บาทเปิด 32.59/60 บาทต่อดอลล่าร์
เงินบาทเปิดตลาด 32.59/60 บาทต่อดอลล่าร์ ตลาดจับตาสัญญาณการปรับขึ้นอัตราดอกเบี้ยของเฟดในปีหน้า
13 ธ.ค. 2560

เงินบาทเปิดตลาด 32.59/60 บาทต่อดอลล่าร์ ตลาดจับตาสัญญาณการปรับขึ้นอัตราดอกเบี้ยของเฟดในปีหน้านักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 32.59/60 บาท/ดอลลาร์ ใกล้เคียงจากเย็นวานนี้ที่ปิดตลาดที่ระดับ 32.60/61 บาท/ดอลลาร์วันนี้บาทคงเคลื่อนไหวได้ไม่มากนัก และทรงตัวอยู่ในระดับนี้มาตั้งแต่ต้นสัปดาห์แล้ว ในขณะที่ sentiment ของสกุลเงินดอลลาร์สหรัฐค่อนข้างจะแข็งแกร่ง คาดว่าคงไม่หลุดแนวรับสำคัญที่ 32.50 บาท/ดอลลาร์อย่างแน่นอน โดยระหว่างนี้นักลงทุนยังรอติดตามผลการประชุมคณะกรรมการกำหนดนโยบายการเงินของธนาคารกลางสหรัฐ (FOMC) เพื่อดูการประเมินทิศทางอัตราดอกเบี้ยปี 2018 ว่า FOMC จะยังคงแนวทางการขึ้นดอกเบี้ยอีก 3 ครั้งภายในปีหน้าหรือไม่"ถ้าดูจาก movement ของ spot ในตอนนี้ ดอลลาร์สหรัฐแข็งค่าในวงกว้าง คงเพราะนักลงทุนมั่นใจว่า FOMC จะขึ้นดอกเบี้ยในรอบนี้แน่นอนอีก 0.25% แต่หากปรับขึ้นจริง เชื่อว่าจะไม่ทำให้ดอลลาร์แข็งค่าเพิ่มขึ้นไปมากนัก เพราะตลาดรับข่าวนี้ไปเยอะแล้ว คงรอดูว่า FOMC จะมีการเปลี่ยนแปลงทิศทางการขึ้นดอกเบี้ยในปีหน้าที่เคยพูดไว้ว่าจะขึ้นถึง 3 ครั้งหรือไม่" นักบริหารเงินระบุ